Cuneiform Tablet Kt v/k 105 (AKT 3 85)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-lá-ku ù nu-ùḫ-ší-tim qí-bi-ma um-ma en-um-a-šur-ma a-na a-lá-ku qí-bi-ma ta-áš-pu-ra-am um-ma a-ta-ma ṭup-pu-ú ša ma-ma-ḫe-er É a-ḫu-wa-qar i-ba-ší-ú ù me-er-ú a-ḫu-wa-qar i-na ma-ma wa-áš-bu-ma ṭup-pé-e qá-tí lá iṣ-ba-at a-ḫi a-ta mì-nam DUMU a-ḫu-wa-qar tù-qá-wa u₄-ma-am iš-té-en₆ ú šé-na ḫu-ša-ḫa-kà e-zi-ib-ma kà-ra-am mu-ḫu-ur-ma 3 a-ḫi-ú-tim ṣa-ba-at-ma ṭup-pé-e li-ip-té-ú-ma ṭup-pá-am ša ḫu-bu-ul lu-lu ša 11 ma-na KÙ.BABBAR a-na ma-ma-ḫe-er ḫa-bu-lu qá-at-kà li-iṣ-ba-at-ma ù té-er-ta-kà li-li-kam-ma ki-ma ša 1 GÚ KÙ.BABBAR ta-dí-na-ni a-ḫa-tù ù a-na-ku a-wi-il₅ gi-mì-lam a-ga-mì-il₅-kà ma-ma-ḫe-er KÙ.BABBAR ma-dam ḫa-bu-lam iš-té-en₆ ṭup-pu-šu ša 2.6666600000000003 ma-na KÙ.BABBAR iš-té-en₆ ša 2 ma-na KÙ.BABBAR u₄-mu-ú ma-du-tum e-tí-qú ṭup-pu-ú i li-bi-i ṭup-pé-e-a i-ba-ší-ú a-ṣé-er a-šur-na-ṣí-ir áš-ta-pá-ar um-ma a-na-ku-ma a-ṣé-er a-lá-ku e-tí-iq ù a-ta a-li wa-áš-bu šu-pu-ur-ma a-na ṣé-ri-kà le-tí-qám-ma ú-za-kà li-ip-té a-na ṣú-ḫa-ar-tí-kà li-ba-kà